Document ID: /roh_data/filtered/fineweb-2-filterrobots_roh.jsonl.gz/49991

Florian Kohler è dapi sis onns a la testa da la federaziun. Sia demissiun ha el annunzià per la fin da la stagiun. I saja il dretg mument per ir davent da la federaziun, citescha l'agentura da novitads svizra SDA il CEO partent. Ins haja cuntanschì bler cun Swiss Ice Hockey, l'uffizi administrativ funcziunia bain ed ils gronds contracts da sponsoring sajan vegnids prolungads.
Durant ses temp d’uffizi ha la squadra naziunala gudagnà duas giadas la medaglia dad argient als campiunadis mundials. Cura exact che Kohler parta da la federaziun e tgi che vegn a surpigliar ses uffizi na saja anc betg enconuschent, finescha la SDA ses rapport.
RR novitads 14:00